b'\n_START_ARTICLE_\nRalph Barton Perry\n_START_PARAGRAPH_\nRalph Barton Perry (3. hein\xc3\xa4kuuta 1876 Poultney, Vermont \xe2\x80\x93 22. tammikuuta 1957 Boston, Massachusetts) oli yhdysvaltalainen filosofi. H\xc3\xa4n opiskeli Princetonin yliopistossa (Barchelor of Arts 1896) ja Harvardin yliopistossa (Master of Arts 1897, filosofian tohtori 1899), miss\xc3\xa4 opetettuaan filosofiaa kolme vuotta Williams Collegessa ja Smith Collegessa h\xc3\xa4n oli opettaja vuosina 1902\xe2\x80\x931905, assistant professor vuosina 1905\xe2\x80\x931913, professori vuosina 1913\xe2\x80\x931930 ja Edgard Pierce filosofian professori vuosina 1930\xe2\x80\x931946. H\xc3\xa4n oli American Philosophical Associationin it\xc3\xa4isen divisioonan presidentti vuosina 1920\xe2\x80\x931921._NEWLINE_Perryn ollessa William Jamesin oppilaana Perryst\xc3\xa4 tuli yksi uuden realismin liikkeen johtajista. Perry toimitti Jamesin teoksen Essays in Radical Empiricism. H\xc3\xa4n kiisteli val\xc3\xb6\xc3\xb6rin naturalistisesta teoriasta ja havainnon ja tiedon uudesta realistisesta teoriasta. Perry kirjoitti William Jamesin el\xc3\xa4m\xc3\xa4kerran. Siit\xc3\xa4 Perry sai Pulitzer Prize for Biography or Autobiography -palkinnon. H\xc3\xa4n jatkoi luonnollisen tiedon l\xc3\xa4hestymisens\xc3\xa4 uudistamista. Amerikan uusrealistifilosofien ryhm\xc3\xa4n aktiivij\xc3\xa4senen\xc3\xa4 Perry t\xc3\xa4smensi uuden realismin ohjelmaa vuoden 1910 tienoilla. H\xc3\xa4n ajatteli poikkeavasti moraalisesta ja hengellisest\xc3\xa4 ontologiasta ja k\xc3\xa4\xc3\xa4ntyi pettymyksen filosofiaan. H\xc3\xa4n oli militanttidemokratian puolustaja. Puritanism and Democracy on kuuluisa sota-ajan pyrkimys sovitella kaksi modernin Amerikan syntyl\xc3\xa4hdett\xc3\xa4. Vuodesta 1946 l\xc3\xa4htien h\xc3\xa4n piti Glasgowssa Gifford-luentoja nimell\xc3\xa4 Realms of Value._NEWLINE_H\xc3\xa4n meni naimisiin Rachel Berensonin kanssa. He asuivat Cambridgess\xc3\xa4. Heid\xc3\xa4n poikansa oli Edward Barton Perry (syntynyt 1906). H\xc3\xa4n meni vuonna 1932 naimisiin Harriet Armington Seelyen kanssa, joka oli l\xc3\xa4\xc3\xa4k\xc3\xa4ri, kirurgi Dr. Walker Clarke Seelye of Worcesterin ja Annie Ide Barrows Seelyen tyt\xc3\xa4r.'